Den Vest-Sjællandske Avis, 1842-05-20
Udenlandske Efterretninger. Spanien. J Senatets Møde den 4de Mai tilkjendegav Ministeren for det Jndre, at Regjeringen havde uddeelt de nødvendige befalinger for at forhindre Fornyelsen af Urolighederne i Barcelona. Fra Grændserne meldes under 9de, at Forholdsreglerne i Barcelona synes at sætte Gemytterne i Bevægelse. Man er næsten vis paa, at Roligheden ikke vil vare længe i denne Stad. – Et Rygte melder, at Tanger er bleven bombarderet af en Fransk Flaade. Ved at omtale dette Rygte maa man dog bemærke, at det ikke fortjener nogen Tiltro. - Jnfanten Don Francisco de Paula træffer Forberedelser til Afreise, Frankrig. Fra Paris meldes om den tidligere omtalte Conspiration, at de Fængsledes Antal er 10 Alle anholdte Gjenstande ere nedlagte i Registraturen. Sammensværgelsens Øiemed skal have været at forfærdige Bomber, Projectier (Kasteskyts) o. s. v. Projectilerne ere construerede paa en ny Maade. En ikke tyk Steenflaske tjener dem til Hylster; den er udvendigt bedækket med et tykt Overtræk af brændbar Materie, som er ved Enden befæstet med chemiske Svovlstikker. Jndvendigt findes en Qvantitet Krud og Kugler fast sammenpresset, saa at den frembringer en frygtelig Explosion, naar Flaskens brændbare, Beklædning kommer i Berøring med en Gjenstand, som gjør Modstand. Talrige Vidner ere afhørte. - De puteretkamret har med 222 St. mod 152 forkastet et Andragende om en Jernbane fra Lille til Marseille. England. Da nogle af O'Connells Venne have høit udtalt deres Uvillie over, at han ikke, som Lordmyor i Dublin, i Anledning af Prindsen af Wales's Fødsel er bleven tildeelt Baronetværdigheden, eftersom Lordmajoren i London har erholdt den saa udtaler den store Agitator sig i en Skrivelse til Repealforeningens Secretair saaledes: "Nogle Breve, som jeg idag har modtaget fra Dublin, omtale som omløbende Rygte, at nogle af mine Medborgere hav paatænkt Skridt, for ved en Adresse eller en Procession at give et Vidnesbyrd af den offentlige Mening i Anledning af en foregiven Tilsidesættelse af Staden Dublin ved Uddelingen af de offentlige Ærestitler. Som jeg seer, hedder det, at Lordprovosten i Edinburg ogsaa er ligesom Lordmajoren i London ophøiet til Baronet. Hvad den Første angaaer, saa holder jo den Efterretning for ugrundet, i det Mindste har jeg Jntet hørt derom, men i ethvert Tilfælde er jeg bestemt imod, at man indblander mit Navn i Ting af denne Art." J samme Skrivelse hedder det: "Mine Anstrengelser kunne mislykkes, men mit Hjertes sidste Pulsslag skal være indviet Jrland og dets Lidelser. Jrland og dets Forhaabninger og Lykke og Frihed. Hvorledes kunde da, spørger jeg med smertelig Utaalmodighed, mine Venner ville blande mit Navn i Titler og deslige Ting?" – Fra London haves Efterretninger af 13de Mai. J Underhuset har Sir James Graham faaet Tilladelse til at indbringe sin Bil om Fattiglovens Forbedring. Commissionen skal prolongeres i fem Aar; Antallet af de assisterende Commissairer fastsættes til 9, og Understøttelsen af de Fattige udenfor Fattighusene bliver væsentligt forandret Ogsaa ved de fattige Børns Opdragelse skal foretages betydelige Forbedringer. Efter al Sandsynlighed vil denne Gjenstand give Anledning til meget alvorlige Debatter. - J Overhuset har en Discussion udviklet sig over det Spørgsmaal, om Udlændinge, som have sat deres Formue i Britiske Fonds, skulle være befriede for Jndkomstskatten. Marqvien af Lansdowne, Lord Brougham, Hertugen af Newcastle og Lord Melbourne antoge denne Undtagelse for billig og rigtig. Andre Lorder derimod meente, at Udlænderne maatte deele lige Skjebne med de Jndfødte.